**Правописни правила**

**Правопис на сложни думи**

**Съществителни имена**

***слято* се пишат съществителните, при които** втората основа е главна, **а първата я пояснява:**

**платноходка** (= *ход чрез платно),*        **ветропоказател** (= показател чрез вятър)

***полуслято***

**А)  съществителните със**съчинително отношение **между двете основи**:

**покупко-продажба***(покупка****и****продажба)***,                внос-износ***(внос****и****износ)*

**Б) съществителните, при които**първата основа е главна**, а втората я пояснява:**

**заместник-директор***(заместник на директора),***генерал-майор**

***разделно*** **се пишат съществителните, на които** първата част може да се променя по форма*:*

**майстори зидари***(майстор****ът****зидар, майстор****ите****зидари)*

**фирми първенци***(фирм****а****първенец, фирм****ите****първенци)*

**къща музей***(къщат****а****музей, къщ****и****музеи, къщ****ите****музеи)*

**Прилагателни имена**

***слято*** **се пишат прилагателните, които съдържат** поясняваща основа:

**тъмночервен,             бледожълт,             великотърновски**

***полуслято*** **се пишат прилагателните имена с** равноправни основи:

**червено-черни***(червени****и****черни)*,                     **бяло-зелени** *(бели****и****зелени)*

**ВНИМАНИЕ!**

Относителните прилагателни **за принадлежност образувани с наставки -***ОВ, -ЕВ***се пишат**полуслято и с две главни букви:

**Иван-Вазов роман,                                          Христо-Ботево стихотворение**

Качествените прилагателни, **образувани от собствени имена и наставка**

***-СК***, **се пишат** слято и с малки букви**:**

**иванвазовски реализъм,**                               **христоботевска**  **вяра**

Прилагателните имена, **образувани от** числителни, писани разделно, **се пишат също**разделно:

**двадесет и две годишен,**                     **тридесет и пет етажен**

Прилагателните имена**, образувани от** числителни, писани слято, **се пишат** слято:

**тридневен,                двадесетгодишен,                петдесетметров**

**Съюзи, предлози и наречия**

**слято** **се пишат предлози, образувани от два предлога и от предлог и наречие**:

наоколо,   отвън, отсам,   оттатък,  допреди,   докъм,  измежду,  помежду,   насред,   посред, накрай,  откъм,  открай

**слято** **се пишат съюзи и съюзни думи от типа**:

накъдето,    откак,    откогато,    отколкото,    докогато,    докато

**полуслято се пишат наречията за приблизителност и с повторена основа:**

горе-долу,  сегиз-тогиз,  бавно-бавно,   едва-едва,  лека-полека

**разделно  се пишат голяма част от сложните съюзи:**

след като,  преди да,   без да,   освен че,   въпреки че

***слято*** **се пишат прилагателните, които съдържат** поясняваща основа:

**тъмночервен,             бледожълт,             великотърновски**

***полуслято*** **се пишат прилагателните имена с** равноправни основи:

**червено-черни***(червени****и****черни)*,                     **бяло-зелени** *(бели****и****зелени)*

**ВНИМАНИЕ!**

Относителните прилагателни **за принадлежност образувани с наставки -***ОВ, -ЕВ***се пишат**полуслято и с две главни букви:

**Иван-Вазов роман,                                          Христо-Ботево стихотворение**

Качествените прилагателни, **образувани от собствени имена и наставка**

*-СК*, **се пишат** слято и с малки букви**:**

**иванвазовски реализъм,**                               **христоботевска**  **вяра**

Прилагателните имена, **образувани от** числителни, писани разделно, **се пишат също**разделно:

**двадесет и две годишен,**                     **тридесет и пет етажен**

Прилагателните имена**, образувани от** числителни, писани слято, **се пишат** слято:

**тридневен,                двадесетгодишен,                петдесетметров**

**Редукция (стесняване) на широките гласни**

**Понякога при изговор широките гласни А, О, Е се доближават до тесните гласни Ъ, У, И**

**Пишат се винаги широките!**

проверка: търси се форма на думата, в която ударението пада върху гласната

око – очни, ухо – ушен, мързеливци – мързел, ръка – ръчен

**Непостоянно Ъ**

**При колебания дали да пишем**

проверка: във форми на думата, в които звукът се запазва, се пише**А**:

препасан – препасани, брадясал – брадясали

проверка: ако в множествено число на думата звукът изпада, се пише **Ъ**:

ансамбъл – ансамбли, обрасъл – обрасли

театър – театри дълъг – дълги

### Уподобяване на съгласните

#### Представки, които завършват на звучен съгласен, се пишат винаги с него независимо как се изговарят: ****из, без, през, раз, под, над, зад, пред, в, об****

#### При изговор, ако след звучен съгласен има беззвучен, звучният се обеззвучава

проверка: чрез разлагане на думата на съставните морфеми

разказвам = раз + казвам, надхвърлям = над + хвърлям,

изписан = из + писан, безпокойство = без + покой,

подшивам = под + шивам, втрия = в + трия

* Представките, които завършват на беззвучен съгласен са само **ОТ** и **С**
* При изговор, ако след беззвучен съгласен има звучен, беззвучният се озвучава

проверка: чрез разлагане на думата на съставните морфеми

отговор = от + говор, сдавам = с + давам, сграда = с + града

### Променливо Я

#### Пише се и се изговаря -Я, когато:

**1.) гласната е под ударение:**

             мл**я**ко, сн**я**г, гр**я**х

**2.) следващата сричка НЕ съдържа Е, И, Ж, Ч, Ш:**

            мл**я**ко – мле**ч**ен, сн**я**г – сне**ж**ен, гр**я**х – грешен

#### Пише се и се изговаря Е в множествено число на причастията, завършващи на Л, Н Т:

           обгор**я**л – обгор**ели**, огр**я**н – огр**ени**, разл**я**т – разл**ети**, изп**я**т – изп**ети**

#### Пише се и се изговаря Я в множествено число на причастията на -Щ:

           върв**ящ** – върв**ящи**, сто**ящ** – сто**ящи**, клон**ящ** – клон**ящи**

### Подвижно Ъ (ър/ръ, ъл/лъ)

#### Звукът Ъ може да променя мястото си спрямо съгласните Р и Л!

#### В едносричните думи липсва правило

стръв, грък, връх, глъч, плъх, плът

сърп, твърд, вълк, дълг, жълт, дърт

#### В многосричните думи

1.) стои пред **Р** или **Л**, когато след тях има само един съгласен звук:

в**ърб**а, г**ърн**е, б**ърк**ам, г**ълч**а, м**ълч**а

2.) **Ъ** преминава след **Р** или **Л**, когато след тях има два или повече съгласни звука:

В**ръбн**ица, г**рънч**ар, б**рънк**а, г**лътн**а, мл**ъкн**а

**ИЗКЛЮЧЕНИЕ** – При глаголи от несвършен вид с наставка -**В**-

изб**ързв**ам, оп**ържв**ам, прив**ършв**ам, прет**ърсв**ам

### Изпадане на съгласни (елизия)

#### Вътре в думата само при изговор!

**проверка:** чрез разлагане на думата на съставните морфеми

властник = власт + ник, горестно = горест + но,

тягостно = тягост + но, кръстци = кръст + ци,

артистка = артист + ка, вестник = вест + ник

**ВНИМАНИЕ!**

#### ****НЕ**** се пише съгласна -****Т****- във формите на глаголите расна и пусна:

изра**сн**а, прера**сн**а, дора**сн**а, пора**сн**а;

допу**сн**а, пропу**сн**а, изпу**сн**а

#### -****Т****- се пише при съответните глаголи от несвършен вид с наставка -****В****-

изра**ств**ам, прера**ств**ам, дора**ств**ам, пора**ств**ам

#### В края на думата съгласните изпадат само при изговор!

**проверка:** чрез поставяне на думата в множествено число или членуване при имената от мъжки род

власт – влас**ти**, горест – горес**ти**, артист – артис**ти**, артист**ът**

### Удвояване на съгласни (-ТТ-, -ЗЗ-, -ДД-)

#### При добавяне на представка, чийто краен звук съвпада с началния на корена

проверка: чрез разделяне на представката от корена

ОТ-: отІтегля, отІтласквам, отІток, изІотІтатък, отІтук, отІтам, отІтогава

НАД-: надІдам, надІделея, надІдумвам

ПОД-: подІдам се, подІдържам, подIдавам

ИЗ-: изІзвъни, изІзидам, изІзаобиколя

РАЗ-: разІзелени се, разІзина

### Двойно Н

#### При прилагателните имена в женски и среден род, ед. ч. и в множествено число

**1) Когато прилагателното в мъжки род завършва на -НЕН, пишем -НН-:**

есе**нен** – есе**нн**а, есе**нн**о, есе**нн**и

камба**нен** – камба**нн**а, камба**нн**о, камба**нн**и

**2) Когато прилагателното в мъжки род завършва на -ЕН, пишем едно -Н-:**

особ**ен** – особе**н**о, особе**н**а, особе**н**и

съвърш**ен** – съвърше**н**а, съвърше**н**о, съвърше**н**и

### Прилагателни с наставка СК

#### Когато наставка -****СК**** е прибавена към дума, завършваща на ****С****, ****З****, ****Ч****, ****Ж****, ****Ш****, съгласна ****С**** от нея се изпуска:

пример:

Пари**ж** – пари**жки**, Вито**ш**а – вито**шки**,

Добри**ч** – добри**чки**, Бурга**с** – бурга**ски**

### Представка ПРЕ- означава:

#### Преминаване на граница:

пример: прехвърля, прескоча, премина, преплувам

#### Надхвърляне на норма:

пример: преям, престоя

#### Повторно извършване на действието:

пример: пребоядисам, пренапиша

#### Край на действието:

пример: преболедувам, преброя, претегля, прежаля

**Представка ПРИ- означава:**

* **намаляване на разстоянието между обекти:** прикова, пришия
* **еднократно или слабо действие:** пригърми, пришумоли, привали
* **начало на действието:** придреме ми се, прияде ми се

**Представка О- означава:**

* **действието е върху повърхността на обекта:** одраскам, ощавя, обеля
* **действието е върху целия обект:** обера, ограбя, осоля, одирам
* **за получаване на ново качество:** оздравея, обогатя, облагородя, обуча

### Представка У- означава:

#### Действието е към центъра на обекта

пример: убода, ужиля

#### Действието е навън от центъра

пример: улея, убягна

#### Действието е надолу от центъра

пример: увисна, упадна, утая

### Удвояване на предлозите В и С

#### Kогато следващата дума или цифра започва с В/Ф или С/З:

пример: във въздуха, във ІІ век след Хр.; със смях, със 7 години по-възрастен

#### Когато върху тях пада логическото ударение:

пример: Ще замина със или без съгласието му.; Не знаем дали той е във или извън страната.

### Краесловно обеззвучаване

#### При изговор в края на думите звучните съгласни се обеззвучават, но ****винаги**** се пишат звучните!

проверка: - чрез промяна на думата в множествено число

град – градове, влог – влогове, залив – заливи, млад – млади

проверка: - чрез членуване

град – градът, влог – влогът, залив – заливът, млад – младият

проверка: - чрез смяна на рода при прилагателните

бърз – бърза, бързо, благ – блага, благо, млад – млада, младо

**Граматични правила**

**Особености на бройната форма**

**Особености на бройната форма при съществителните имена   от мъжки род**

- **Съществителните имена, назоваващи лица (мъже) имат само една форма за множествено число, окончаваща на И:**

двама спортисти, пет инженери, осем войници, много ученици, малко учители

**- Съществителните имена за нелица имат различия при образуването на бройна форма:**

**А) при числителни те получават окончание А:**

пет стола, седем чина, осем прозореца, девет компютъра, единадесет радиатора, два бора

**Б) при наречията за количество много, малко, толкова получават окончание Иили ОВЕ:**

много столове, малко чинове, толкова прозорци, много компютри, малко радиатори, много борове

**Съгласуване на местоименията**

**Местоименията КОЙТО, КОИТО се съгласуват с предходното съществително:**

**\***например:Бурята, която счупи клоните на дъба, беше много силна.

**Местоименията ЧИЙТО, ЧИИТО се съгласуват със следходното съществително:**

**\***например:Дъбът, чиито клони са счупени…

**Пунктуация**

### Подчинителни съюзи

**Подчинителни съюзи:** който, чийто, какъвто;

**относителните местоименни наречия:**където, когато;

**подчинителните съюзи:**че, да;

**въпросителните местоимения и местоименни наречия:** кой, чий, какъв, кога, къде, как, защо, когато, докато, щом, след като, преди да, защото, понеже, тъй като, въпреки че, макар че, затова., частицата дали и др.

#### Когато подчиненото изречение е след главното изречение, запетая се поставя пред подчинителния съюз или съюзна дума:

**\*Късните студове тая зима се усилваха повече и повече от северните ветрове,коитодухаха непрестанно от две недели насам.**

**\*Всички се обърнаха в момента,когатоБай Ганьо спря един келнер, носещ поднос с кафета...\*Имах чувството,чечовекът зад гърба ми се усмихва.\*Малкото й  личице бе мило и хубаво под бялата забрадка,чиитокраища бяха пуснати свободно.\*Враждата между двете страни достигаше размери,каквитоникога не беше имала.**

#### Запетая се пише пред подчинено определително изречение, въведено чрез въпросителни местоимения, наречия и частици: кой, чий, какъв, къде, кога, как, защо, дали и др.:

         \****Даваха му съвети, какво да направи.***

#### Ако пред относителното местоимение който има предлог, запетая се пише  пред предлога:

**\*Тая кръчма беше една дълбока изба,в коятосе слизаше по една стръмна и извита стълба.**

#### ****NB! Не се пише**** запетая пред подчинителната съюзна дума който (*****която, което, които*****), ако подчиненото определително изречение не започва с нея, а с друга дума от състава си. В този случай се поставя запетая пред началната дума в подчиненото изречение:

**\*Прокурорът му зададе няколко въпроса,смисълът на коитобеше ясен...**

#### Не се пише запетая пред еднократно употребен съюз да, служещ за връзка  между подчиненото определително изречение и главното:

**\*А естествено аз нямам правотода** **бъда и виновен.**

#### ****NB!**** Когато подчиненото определително изречение, въведено чрез съюза да, е след съчетание от показателно местоимение и съществително име, се поставя  запетая пред да:

**\*Тази мисъл,дапомага на бедните, го вълнуваше отдавна.**

#### Когато подчиненото определително изречение е между частите на главното,  се огражда със запетаи и от двете страни:

**\*На същото небе,върху което на своя слънчев трон седеше леля Дъмша,живееше още едно създание...**

**\*Студената декемврийска мъгла,която обикновено пада покрай бреговете на Дунава,се беше напластила в една от главните улици на града...**

#### ****Не се пише запетая**** пред еднократно употребените съюзи и съюзни думи:  да, кой, чий, какъв, как, защо, кога, къде, дали, ли, служещи за връзка между главното и подчиненото допълнително изречение:

**\*Искахдаму възразя...**

**\*Той слушаше внимателнокакворазказва един от събеседниците му.**

#### Ако подчиненото изречение стои на първо място, и то е въведено от съюз или съюзна дума, се отделя със запетая от следващото главно изречение:

**\*Колко време стоя така, тя не помнеше.**

**\*Който се учи,той ще сполучи.**

**\*Който много говори,той сбърква.**

**\*Щом стигнахме на станцията, предадохме на съхранение ръчните си багажи...**

**\*Като чу гласа му,момчето се обърна.       \*Когато Македонски свърши разказа си, трима от другарите бяха вече задрямали на местата си...                                                   \*Въпреки че беше седемдесет и пет годишен, Токмакчията избърза няколко крачки пред всички.**

#### Двоеточие или тире се поставя между обобщаващи думи и еднородни части, които ги поясняват:

**\*Ти сбираш в едно всички блага и дарове:/хляб, свила, рози, нектар, цветя и плодове...**

**\*Българийо, аз всичко тебе дадох:/душа, сърце, любов, зари небесни...**

**\*И долове, и рътлини, и пътища, и поля–всичко засипаха веявиците.**

### Вметнати думи и изрази

#### Вметнатите думи и изрази означават увереност, предположение, последователност в излагането на мислите, лично или чуждо мнение, обръщение, различни чувства, заключение. Вметнатите думи не са свързани граматически с частите на изречението и при синтактичен разбор не се подчертават.

#### Със запетая се отделят следните вметнати думи и изрази: напротив, разбира се, от една страна, от друга страна, първо, второ, трето, наистина, обръщенията  и др.:

**\*Напротив,от тях той почувства в душата си нещо пепеляво.**

**\*Работех, разбира се...**

**\*Но, от друга страна,кога сравним положението на работното население в американските градове с това в Лондон, изведнъж се хвърля в очи благоденствието на първите и мизерията на вторите.**

**\*А каквото каже г-н Шкембаков, непременно трябва да бъде вярно:първо,защото той е богат човек, второ –главата му е гола като кратуна, а такива глави са много умни или много глупави, и, трето,защото той е народен представител.**

**\*Наистина,мъчно е за вас да гладувате...**

\****Тъжно щеш, майко, да гледаш/  ти на туй хоро весело...***

**\*Дядо попе,хвърли брадвата настрана...**

**NB! В някои случаи “наистина” се възприема като обстоятелствено пояснение за начин, т.е. не се обособява и не изисква запетая:**

**\*Генералътнаистинабе яздил биволи...**

**\*От неянаистинаможе да се направи всичко...**

**\*Наистинакато че ли нямаше смисъл да стоя повече.**

#### ****Запетая не се пише**** при следните вметнати думи и изрази: например, всъщност, според мене, може би, за съжаление, следователно, вероятно, очевидно и др.:

**\*Всъщносттова е единствената посока.**

**\*Според ментова е съвсем абсурдно.**

**\*Може биняма да повярват на случката...**

**\*За съжалениетъй е – казах аз.**

**\*Вероятносолдатинът се връщаше нататъка...**

#### Вметнатият израз може да бъде ограден със скоби, когато е с разширен състав и внася странично пояснение:

**\*Речта се свърши при тържествена тишина(тогава още не беше въведен обичаят на ръкопляскането).**

### Обособени части

#### За да се подчертае дадена второстепенна част, тя се обособява – разграничава се от останалите думи в простото изречение чрез кратки паузи (интонационно отделяне), което може да се съчетава и с промяна в словореда.

#### Обособяването винаги се отразява чрез пунктуацията. Задължителните съставни части на изречението - подлог, сказуемо и допълнение, не се обособяват. С изключение на обстоятелствените пояснения, всички останали обособени части се отнасят към някое съществително в изречението като негово пояснение:

**\***Поляната**, [обрасла с храсти]**, изглеждаше още свежа и зелена. (определение)

**\*[Обраслата с храсти поляна]** изглеждаше още свежа и зелена. (подлог)

\*Един ден Мария**, [новата учителка]**, влезе замислена. (определение)

**\***Един ден **[новата учителка Мария]** влезе замислена. (подлог)

#### Обстоятелствените пояснения задължително се обособяват, когато са няколко от един и същи вид – само за време, само за място и т. н.:

**\***Оттатък**, [през реката]**, се издигаха високите бели сипеи.

#### Обособяването обикновено е свързано със словоредни движения - изключения може да има при обособеното несъгласувано определение и обособеното сказуемно определение (тогава обособяването и графичното отделяне не са задължителни):

**\***Песни**, [като медни звънчета]**, се чуваха нейде. (несъгласувано определение)

**\***Песни като медни звънчета се чуваха нейде

**\***Те влязоха в училищния двор**, [весели и засмени]**. (сказуемно определение)

**\***Те влязоха в училищния двор весели и засмени.

#### Обособеното обстоятелствено пояснение никога не се съпътства от словоредни промени:

**\***Утре**, [точно в пет часа]**, ще се срещнем на гарата. (обстоятелства за време)

### Пунктуационни норми при цитиране

#### ****Цитиране на откъс от лирическо произведение:****

**а) При цитиране на дума или кратко словосъчетание не се използва нов ред.**

**Цитатът се разграничава от разсъжденията в съчинението чрез кавички, а в някои случаи и чрез тире:**

**\***Определението “юнашка” може да се приеме и като характеристика на жената, която има сила да застане редом със своите чеда.

С любов определя родната граница бунтовникът чрез името на реката, а епитетите “тиха бяла” внушават представа за светлата победа. Либето във всеки момент живее със страх в сърцето, разкрит чрез оригиналното по звучене определение “тиха усмивка”.

**б) При цитиране на един стих може да се използва нов ред.**

**В този случай в  края на разсъждението се поставя двоеточие, а цитатът не се огражда в  кавички:**

**\***Любовта към родината ги прави физически и духовно несломими:

                         не сещат ни жега, ни жажда, ни труд

**в) Възможно е цитираният стих да не се обособи на нов ред, а да се  разграничи чрез кавички, както и чрез двоеточие или тире:**

**\***В унисон с окрупняването на образа на онези, които се нуждаят от закрилата му – целия народ, се явява и обобщението, назоваващо противника – “срещу врагът си безверни”. Горчивината от “срама” и “теглото” достига своята най-силна изява при най-жестокото за народа ни обвинение, което лирическият говорител отново приема с достойнство, с привидно смирение:“нека таз свобода да ни бъде дар!”.

**г) При цитиране на два или повече стиха се предпочита използването на нов ред. Цитатът е след двоеточие и без кавички:**

**\***Във втората смислова част на встъплението доводите на лирическия говорител са градирани във възходяща посока и достигат своя емоционален изблик в категоричната оценка:

едно име ново, голямо, антично,

като Термопили славно, безгранично...

**\***В заръката до тях бунтовникът отново повтаря един от основните мотиви:

                                              затуй, че клетник не трая

                                             пред турци глава да скланя,

                                             сюрмашко тегло да гледа!

**д) Ако в стихотворението има израз в кавички, те се запазват при цитиране:**

**\***Единствено хиперболата може да служи като похват, когато трябва да се

изрази възторг пред героизма:

                                    “Грабвайте телата!” - някой си изкряска

                                     и трупове мъртви фръкнаха завчаска...

**е) Цитираните стихове може и да не се разграничават чрез нов ред от разсъжденията. В този случай цитатът се записва след двоеточие, огражда се в кавички и стиховете се отделят чрез наклонени черти. Необходимо е да се прилага единен принцип на цитиране:** или само чрез обособяване на нов ред, или само чрез наклонени черти без използване на нов ред.

#### Цитиране на откъс от белетристично произведение (разказ,повест, роман):

**а) Цитатът се огражда в кавички и не се отделя на нов ред, точката се поставя след кавичките, но ако е необходимо да се постави удивителен или въпросителен знак, той се поставя преди кавичките, а след тях, се поставя точка. При цитиране на отделни думи или кратки изрази обикновено не се пише двоеточие:**

**\***Тя гальовно ще го нарече “синко”. За нея той е едно момче, тръгнало “курбан да става”, беззащитно.

**б) Когато се цитират реплики на героите, изречения от вътрешен монолог или от авторовата реч, се пише двоеточие. Цитатът не е на нов ред и е в кавички:**

**\***Трудно можем да забравим искреността, с която звучат думите на героя, приковал вниманието на другарите си с прочувствената си реч:“Ние трябва пак да сме готови – аз със старите си кости пак ще взема байрака...”.

**\***Майчиното  й сърце се свива, прилив на нежност и любов я обзема, когато наблюдава отдалечаващия се младеж:“И тя го видя как той се изгуби в гората, като куцаше. Очите й се наляха със сълзи”.

\*Възрастната жена откликва на душевната му тревога с думите: “Как къде? Ами у дома!”.

**Лексикология**

### Жаргон

#### Жаргон – обикновено се разбира като неформалното общуване и език, а в по-широк – това е социален говор на лица, обединени от определена близост в професията, образованието, интересите, начина на живот и др.

Жаргоните като цяло се отличават с ярка експресивност, със свобода и непринуденост на изказа. Те имат подчертано дефективен граматичен строеж - липсват много граматични форми, изреченията обикновено са кратки, несложни, с множество изпускания, произношението е небрежно

пример: дъня се, бачкам, поркам, връзвам се, натопявам, изпушвам, издънка, отворко, сваляч, свежрски, вдигам гълъбите, давам заето, върхът на сладоледа, газ до дупка, гризвам дръвцето, панирам се, гроги съм, той е крейзи, голям купонджия).

### Терминологична лексика

#### Терминологична лексика – специализирана е в обслужването на научните и професионалните среди. Думите са стилистично неутрални и еднозначни, но имат синоними.

### Професионална лексика

#### Професионална лексика – обслужва отделните професии.

### Диалектна лексика

Диалектна лексика – битува само в устна форма, териториално ограничена е.

### Общоупотребима лексика

#### Общоупотребима лексика – достояние е на всички носители на езика, осигурява пълноценното общуване в бита, културния и обществено-политическия живот.

**Фразеологизми и идиоми**

**Фразеологизми и идиоми** – те са  устойчиви изрази (фрази), обикновено с преносно значение, употребявани като готова единица в речта, най-вече в разговорната реч и словесното народно творчество:

\*пример: в кръга на майтапа= на шега// петото колело на каруцата=излишен// на час по лъжичка= по малко// давам зелена улица= пускам го// нося го на ръце// грижа се много за някого// вдигам пушилка= нервнича

* Фразеологизмите могат да са близки по структура, но с различно значение: \*събирам си пъртушините = махам се// събирам си акъла = внимавам// събирам лаврите = жъна успех// плюя си в пазвата = успокоявам се след уплаха// плюя си на краката = бързо побягвам// плюя си на ръцете = залавям се за работа// плюя в лицето = изказвам презрение към някого
* Идиомът е вид устойчиво словосъчетание, чието цялостно значение не е изградено от значенията на съставящите го думи.
* Някои пословици и поговорки също могат да се употребяват като идиоми.

\*пример: От трън, та на глог = От лошо на по-лошо.// От игла до конец = От началото до края.// Ни в клин, ни в ръкав = неуместно.// Тегля каиша = трудно ми е.// От дъжд на вятър = рядко.// От кол и въже = всякакви.

### Пароними

#### Паронимите са думи, които са само сходни, близки по звуков състав и по изговор: лектор – ректор; натурален – нотариален.

### Омоними

#### Омоними – думи с еднакъв звуков състав, но различни по значение: „бавя”- задържам, възпирам да се извърши нещо „бавя”- гледам дете.

пример: блок(за живеене) - блок(за рисуване), коса(за рязане) - коса(на главата)

**Антоними**

**Антоними – думи различни по звуков състав и       противоположни по значение (болен – здрав, силен – слаб).**

* За антоними говорим тогава, когато противопоставянето на думите е пълно, т. е. когато те заемат полюсно положение в границите на семантичното поле.

пример: думите ‘добър’ и ‘лош’ са антоними, но ‘добър’ и ‘недобър’ и ‘лош’ и ‘нелош’ не са антоними.

* Антонимни двойки образуват само думи от една и съща част на речта.

пример: красив-грозен, сух-мокър, висок-нисък, богат-беден

**Синоними**

**Синоними – думи, които имат различен звуков състав, но са близки или еднакви по значение.**

* Синонимите почти винаги се отличават един от друг или по своето лексикално значение, или по своята емоционално-експресивна окраска, или по стилистичната принадлежност към определен жанр на речта, или по своята употреба, или по способността да се свързват с други думи.

**\*Синонимите**: знаме, препорец, флаг, байрак, трикольор, трицвет, стяг се отличават по между си главно по емоционално-експресивната си окраска и по принадлежността си към различни стилове и жанрове на речта:

- думите пряпорец и стяг са остарели, а байрак също се употребява в народната реч и е в процес на отстраняване.

- думите флаг, трикольор и трицвет се използва главно в книжните стилове.

- знаме има най-широка употреба и принадлежи на стилистично-неутралната лексика.

**Стилистика**

### Разговорен стил

#### Разговорен стил – речта, която използваме в ежедневното общуване.

Напълно свободен е откъм употребата на лексикални средства, като най-малко е участието на термините. Наблюдава се засилена употреба на емоционално-оценъчна лексика (жаргон, фразеология).

### Научен стил

#### Научен стил – използва се в професионални и научни среди има познавателно-информативна функция.

Обработен е и е съобразен с книжовните норми. Служи си най-вече с термини, абстрактна лексика, безлични глаголни конструкции. Липсва оценъчно-експресивна окраска.

### Административно-делови стил

#### Административно-делови стил – обслужва държавните институции, администрацията, законодателството, дипломацията.

Има ярко изразен официален характер и служи за оформянето на различни видове документи – деловодителски, административни, юридически. Характеризира се с деловитост на изказа, стандартност на изразните средства, употреба на термини и липса на  субективност и оценъчност.

### Публицистичен стил

#### Публицистичен стил – стилът на средствата за масова информация (преса, радио, телевизия).

Обслужва обществено-политическите и социалните отношения (общество, икономика, политика, бит, морал, спорт, наука, мода).

Има широк жанров диапазон: статия, информационна бележка, репортаж, съобщение, очерк, фейлетон, есе, кореспонденция и др.

Функцията му е информативно-въздействаща, затова използва както стандартност, официалност, логичност и точност в подбора на изразните средства, така и емоционално-експресивна лексика. В него е застъпена цялата книжовна лексика.

### Художествен стил

#### Художествен стил – удовлетворява естетическите потребности, свързани със словото.

Езикът му се отличава с образност и емоционалност, преносни употреби, засилена метафоричност, алегоричност, употреба на неологизми и поетизми. За постигане на въздействената функция в поезията от основно значение са ритъма, римата, стиховата и строфичната организация.

**Жанрове**

### Притча

**Притча** - жанр на дидактично-нравоучителната л-ра с иносказателен характер, сроден с басня, гатанка, и парабола, кратък разказ, основан на алегория и паралелизъм.

### Роман

#### Романът е вид литературен жанр на прозата, в който се разказва и предлага разгърнато историята на главния герой, който участва в специфични, значими, вълнуващи или пък обичайни за него събития.

### Книга

#### Книга - печатно произведение, състоящо се от свързани и подвързани листове с изписан текст.

Литературно или научно съчинение, оформено като печатно произведение.

Книгата “Под игото”.

### Стихотворение

#### Стихотворение е лирично, епично или смесения вариант лироепично, най-често римувано литературно произведение.

Пише се в мерена реч.

### Повест

#### Повест - прозаично произведение, в сюжетната основа на което стои период от живота на един основен герой(или група от герои);

поредицата епизоди представят съдбата на героя(групата) в нейното развитие. Повести са например "Българи от старо време" от Любен Каравелов,  "Чичовци" от Иван Вазов, "Гераците" от Елин Пелин и др.

### Разказ

#### Разказ - относително кратко повествование в проза, в сюжетната основа на което стои преходът между най-малко две действия, събития или състояния.

В разказа се представят отделни моменти от живота на ограничен брой герои, понякога само на един герой. Разкази са "[Дядо Йоцо гледа](http://zamatura.eu/proizvedeniq/Diado-Ioco-gleda)" от [Иван Вазов](http://zamatura.eu/avtori/biografia/Ivan-Vazov), "[Другоселец](http://zamatura.eu/proizvedeniq/Drugoselec)" от [Йордан Йовков](http://zamatura.eu/avtori/biografia/Iordan-Iovkov), "[Ветрената мелница](http://zamatura.eu/proizvedeniq/Vetrena-melnica)" от [Елин Пелин](http://zamatura.eu/avtori/biografia/Elin-Pelin) и др.

### Пътепис

#### Пътепис - повествование, в чиято основа стои някакво реално пътуване на автора; представя впечетления от природни или културни обекти, от чужди страни и селища и т.н.

Пътеписи са например "До Чикаго и назад" от Алеко Константинов, "Велика рилска пустиня" от Иван Вазов и др.

### Мемоари

#### Мемоари - художествено представени спомени от живота на определено лице.

В много случаи мемоарните произведения съдържат сведения с документален характер. "Записки по българските въстания" на Захари Стоянов е типично мемоарно произведение.

### Басня

#### Басня - кратко повествование, в което на основата на някакъв контраст между отделни случки, житейски позициим начини на поведение и пр. се прави обобщение в етичен план.

Действащи лица в баснята са обикновено животни, растения, предмети, по-рядко хора. Характерен белег на баснята е алегорията(иносказанието). Класически примери за авторски басни са "Гарван и лисица" от Езоп, "Кокошката със златните яйца" от Лафонтен, "Богатият Мравей" от Елин Пелин.

**Тропи и фигури**

### Алегория

#### Алегорията е вид образност, при която нещо се представя иносказателно.

Тя се използва широко в басните. Алегоричните герои са най-често животни, растения или предмети, които представят човешки качества.

пример: лъскавата секира и ръждясалият търнокоп от баснята на С.Михайловски "Секира и търнокоп" икосказателно представят обобщените образи на трудолюбивият и на ленивия човек.

### Хипербола

#### Хиперболата се гради върху силно преувеличение на количеството и качеството.

пример: Студ, дърво и камък се пука...([Христо Ботев](http://zamatura.eu/avtori/biografia/Hristo-Botev))

пример: Далече, / цял век далече са от мен / миражите на вчерашния ден. ([Пейо Яворов](http://zamatura.eu/avtori/biografia/Peio-Iavorov))

### Литота

#### Литотата е противоположна на хиперболата

- чрез нея се осъществява омаловажаващо, сдържано утвърждаване на някакво положително качество или определени признаци се представят като едва забележими и дори липсващи.

например: ти не си лишен от дарбица книжовна. (С. Михайловски)

### Антитеза

#### Антитеза е съпоставянето на противоположни понятия, състояния и др.

пример: през деня неуморно изграждам, / през нощта без пощада руша. ([Димчо Дебелянов](http://zamatura.eu/avtori/biografia/Dimcho-Debelianov))

### Оксиморон

#### Оксиморонът е съчетание на взаимно изключващи се думи.

пример: жив труп, млад старец, умен глупак

пример: Да бъде свят грехът в светая ти светих! ([Пейо Яворов](http://zamatura.eu/avtori/biografia/Peio-Iavorov))

### Ирония

#### Иронията е лека насмешка, подигравателно изтъкване на отрицателни качества чрез представянето им посредством положителен израз с преносен смисъл.

**например:** ироничното представяне на лъжепатриота в следните Ботеви стихове:

Патриот е - душа дава

за наука, за свобода;

но не свойта душа, братя,

а душата на народа!

### Сарказм

#### Сарказмът е язвителна, жестока надсмешка.

Характерен е за сатирата.

Сравнение у Христо Ботев:

И наистина, погледнете със слепите си очи на главите на нашите мудрословеснейши патки и вие тутакси ще да видите, че по тях отдавна вече са захванали да растат различни литературни зеленчуци, сякакви политически бурени и всевъзможни научни билки...

### Гротеска

#### Гротеската е парадоксално и деформирано изображение, резултат от съчетание на елементи от карикатурата, фантастиката и сатирата.

Гротесково е представено например в книгата на [А.Константинов](http://zamatura.eu/avtori/biografia/Aleko-Konstantinov) поведението на [Бай Ганьо](http://zamatura.eu/proizvedeniq/Bai-Ganyyo) в банята.

**Литературни термини**

### Постоянен епитет

**Постоянен епитет** - широко разпространен в народното словесно творчество, наречен постоянен, понеже от незапомнени времена поясняващата дума (прилагателно или съществително) се сраства с поясняваната в съзнанието на народа, като например:”черни очи еленови”, “дълги клепки босилкови”, “тънка снага самодивска”.

### Предисловие

**Предисловие** - за разлика от пролог, без да бъде свързано структурно-композиционно с есеистично, публицистично или научно произведение.П. е встъпление към тях с обяснителен характер.

### Проблематика

**Проблематика** - широк спектър от худ.-естет. и идейно-теоретически задачи, поставени за разрешение от обществото, от самите писатели или литературоведи като жизнена и творческа програма съобразно с творческите им аспирации.П. следва внимателно да се различава от тематиката като конкретизация на творческите задачи и като характеристика на творческата дейност.

### Пролог

**Пролог** - встъпителна част към лит.-худ. произведение невинаги композиционно обвързана с худ.замисъл

### Протагонист

**Протагонист**- действащо лице, изразяващо противоположни на антагониста възгледи и интереси.

### Пряка реч

**Пряка реч** - думи, изрази и реплики на лит. герои, изява на техни мисли и преживявания или реакция на чувства и преживявания на други участващи лица в произведението.Освен в емоционални реакции и реплики изявява се и във форма на монолог и диалог.При П.р. е допустимо лит.герой да използва своеобразна лексика(чуждици, провинциализми, варваризми).Важно качество на П.р. е динамизмът.

### Публицистика

**Публицистика** - важен конститутивен компонент при низ жанрове на прозата начело с очерк, есе ,мемоари, фейлетон, памфлет, пътепис и романизована биография, обединени в един от нейните най-широко разпространени видове- документалистиката.

### Реалия

**Реалия** - характерни за някой народ или национална култура прояви, допринасящи за очертаване на неговото спонтанно възникнало народностно своеобразие в етнографски, езиков, социален и истор. аспект.При лит.-худ. творчество Р. е важен способ за изразяване на народностната специфика особено в култ.-истор. план.

### Ретардация

**Ретардация** е композиционен похват, постиган посредством извънсюжетни компоненти, за задържане на сюжетното развитие в повествователни и драматични произведения, за да бъде придадена на развръзката по-голяма тежест или да бъде привлечено вниманието на читателя-зрителя върху нововключени ситуации и герои.Постига се посредством описания, размишления, емоционални изяви и епизоди без пряка връзка със сюжетното развитие или като преход от един момент на действието към друг.

### Ретроспекция

**Ретроспекция** е творчески метод на изображениe, използван обикн. в сюжетни произведения с голям обем, при които хронологическата последователност на сюжетното развитие съзнателно е нарушена от автора, като се дава преднина на по-стари събития пред по-нови или събитията не протичат в строг хронологичен ред, а съобразно с едно или друго възпоминание на героя.